ai4bharat/Pralekha huggingface dataset:
कौशल विकास एवं उद्यमिता मंत्रालय
राज्य मंत्री राजीव चंद्रशेखर कल जम्मू-कश्मीर का दौरा करेंगे
राज्य मंत्री कौशल, नवाचार तथा उद्यमिता में सहभागिता बढ़ाने के लिए राज्य सरकार के अधिकारियों, छात्रों एवं अन्य हितधारकों के साथ विचार-विमर्श करेंगे
केंद्रीय कौशल विकास एवं उद्यमिता तथा इलेक्ट्रॉनिकी और सूचना प्रौद्योगिकी राज्य मंत्री श्री राजीव चंद्रशेखर कल से जम्मू और कश्मीर के दो दिवसीय दौरे पर जाएंगे। वे वहां राज्य सरकार के अधिकारियों, छात्रों तथा अन्य हितधारकों के साथ कौशल, नवाचार एवं उद्यमिता के क्षेत्रों में सहभागिता बढ़ाने के लिए विचार-विमर्श करेंगे।
श्री राजीव चंद्रशेखर जम्मू-कश्मीर में सरकारी योजनाओं जैसे मुमकिन, तेजस्वनी, उज्जवला, आप की जमीन और आप की निगरानी आदि विभिन्न योजनाओं के लाभार्थियों से भी मुलाकात करेंगे। वे रामबन में कई योजनाओं के लाभार्थियों के वितरण समारोह में भी हिस्सा लेंगे। राज्य मंत्री मोटर चालित ट्राइसाइकिल/स्कूटी/दिव्यांग लाभार्थियों को विशेष रूप से आवश्यक उपकरण वितरित करेंगे।
श्री राजीव चंद्रशेखर चंद्रकोट में सरकारी पॉलिटेक्निक कॉलेज जायेंगे। वे छात्रों एवं कर्मचारी सदस्यों के साथ बातचीत करेंगे और उनके उत्पादों को प्रदर्शित करने वाले स्टालों का दौरा करेंगे। केंद्रीय मंत्री विभिन्न कंपनियों में कुशल युवाओं की नियुक्ति के लिए एक रोजगार मेले का शुभारंभ करेंगे। इसके बाद उनका वर्चुअल माध्यम से विभिन्न परियोजनाओं  की आधारशिला रखने का भी कार्यक्रम है।
श्री राजीव चंद्रशेखर जिला विकास परिषद  के अध्यक्ष और रामबन के जिला आयुक्त के साथ बैठक करेंगे।
इसके बाद, श्री चंद्रशेखर पटनीटाप के लिए रवाना होंगे, जहां पर वे पंचायती राज संस्थाओं के प्रतिनिधियों के अलावा होटल व्यवसायियों, युवाओं और पर्यटन क्लबों के सदस्यों के साथ बातचीत करेंगे। केंद्रीय मंत्री वहां पर स्वच्छता अभियान की भी शुरुआत करेंगे।
श्री राजीव चंद्रशेखर जम्मू में कौशल विकास एवं उद्यमिता के क्षेत्रीय निदेशालय  तथा राष्ट्रीय कौशल प्रशिक्षण संस्थानों  के प्रशिक्षुओं व अधिकारियों के साथ बातचीत करेंगे। केंद्रीय मंत्री उनके साथ जिलों में उपलब्ध संसाधनों को ध्यान में रखते हुए और स्थानीय लोगों की आकांक्षाओं तथा उनके कौशल विकास पर चर्चा करेंगे।
सूचना और प्रसारण मंत्रालय
सूचना और प्रसारण राज्य मंत्री श्री एल. मुरुगन, कर्नाटक राज्य के दो दिवसीय दौरे पर रहेंगे
राज्य मंत्री आज शाम मैसूर पहुंचेंगे और कल वहां पर कई कार्यक्रमों में हिस्सा लेंगे
सूचना और प्रसारण राज्य मंत्री श्री एल. मुरुगन, कल दोपहर, मैसूर में आकाशवाणी परिसर में भारत की आजादी के 75 वर्ष के अवसर पर 'आजादी का अमृत महोत्सव' के हिस्से के रूप में, क्षेत्रीय आउटरीच ब्यूरो, कर्नाटक के मैसूर फील्ड कार्यालय द्वारा आयोजित 3 दिवसीय फोटो प्रदर्शनी का उद्घाटन करेंगे।
इसके बाद माननीय मंत्री महोदय आकाशवाणी, मैसूर में संगीत कलाकारों की एक फोटो गैलरी नादालय का अवलोकन करेंगे।
सवेरे, आकाशवाणी की अपनी यात्रा से पहले, वे सुत्तूर मठ के परम पूज्य जगद्गुरु डॉ. शिवरात्रि राजेंद्र महास्वामीजी की 106वें जयंती समारोह में भाग लेंगे। इसके बाद वे मैसूर के जेएसएस कॉलेज ऑफ आर्ट्स, कॉमर्स एंड साइंस में सामुदायिक रेडियो केंद्र का उद्घाटन करेंगे।
नीति आयोग
अटल इनोवेशन मिशन और विज्ञान प्रसार द्वारा अटल टिंकरिंग लैब तथा इंगेज विद साइंस के बीच सहयोग की घोषणा
नीति आयोग की मुख्य पहल अटल इनोवेशन मिशन  ने सोमवार को भारत सरकार के विज्ञान एवं प्रौद्योगिकी विभाग के एक स्वायत्तशासी संगठन विज्ञान प्रसार के साथ सहयोग की घोषणा की। इसके तहत एआईएम के अटल टिंकरिंग लैब्स  और विज्ञान प्रसार के अभिनव अंतरक्रियाशील मंच इंगेज विद साइंस  के बीच सहयोगात्मक तालमेल स्थापित करेगा।
सहयोग के क्रम में ईडब्लूएस अपने यहां 9200 से अधिक एटीएल क्षमता से लैस स्कूलों को शामिल करेगा तथा उनके छात्रों, शिक्षकों और प्रधानाध्यापकों को अपनी समस्त अंतरक्रियाशीलता में संलग्न करेगा। इन गतिविधियों के तहत प्वॉइंट अर्जित करने होंगे, जिनके आधार पर प्रमाणपत्र और प्रोत्साहन प्रदान किया जायेगा, ताकि छात्र और शिक्षक विज्ञान, प्रौद्योगिकी, इंजीनियरिंग व गणित  के प्रति आकर्षित हो सकें।
‘आधुनिक नवाचारियों के रूप में भारत में दस लाख बच्चों को तैयार करने’ के दृष्टिकोण के तहत अटल इनोवेशन मिशन ने देशभर के स्कूलों में 9200 से अधिक अटल टिंकरिंग प्रयोगशालायें स्थापित की थीं। एटीएल का मुख्य उद्देश्य युवा मस्तिष्क में जिज्ञासा, रचनात्मकता और कल्पनाशीलता का पोषण करना है। साथ ही उनमें गवेशणात्मक मानसिकता, विश्लेषणात्मक सोच, हर चीज को सीखने की उत्सुकता, कंप्यूटर, आदि जैसे कौशल के विषय भी शामिल हैं।
एटीएल ऐसा कार्यस्थल है, जहां युवा मस्तिष्क अपने विचारों को आकार देंगे और खुद-काम-करके-सीखो प्रणाली से कौशल सीखेंगे। उन्हें एसटीईएम की अवधारणा को समझने के लिये भी लैस किया जायेगा।
इस सहयोग का स्वागत करते हुये अटल इनोवेशन मिशन के मिशन निदेशक डॉ. चिन्तन वैष्णव ने कहा, “एआईएम और विज्ञान प्रसार के बीच सहयोग दोनों संगठनों के लिये महान अवसर है, क्योंकि दोनों प्रौद्योगिकीय विकास के साथ तालमेल रखने के लिये हमारी शैक्षिक कार्यप्रणाली को उन्नत बनाने मे अहम भूमिका निभाते हैं। एटीएल के साथ इंगेज विद साइंस कार्यक्रम से एसटीईएम नवप्रवर्तन की संस्कृति फले-फूलेगी तथा वह युवा मन को ऐसा मंच उपलब्ध करायेगी, जहां वे प्रयोगात्मक शिक्षण हासिल करेंगे। इस शिक्षण में आविष्कार, नवाचार और सहयोगात्मक समस्या समाधान पर ध्यान दिया जायेगा, ताकि सीखने का ज्यादा से ज्यादा प्रभाव पड़े।”
इंगेज विद साइंस, इंडिया साइंस ओटीटी चैनल परियोजना का हिस्सा है और उसका उद्देश्य इंडिया साइंस  पर एसटीएम वीडियो विषयवस्तु का प्रचार तथा उसे लोकप्रिय बनाना है। ईडब्लूएस ने 10 हजार से ज्यादा स्कूलों को अपने से जोड़ लिया है तथा वह स्कूलों के प्रधानाध्यपकों, शिक्षकों तथा छात्रों को ध्यान में रखकर नियमित गतिविधियां चला रहा है। इस समय ईडब्लूएस गतिविधियां हिन्दी और अंग्रेजी में उपलब्ध हैं। अन्य भारतीय भाषाओं तक इनका विस्तार करने की योजना है।
इस अवसर पर विज्ञान प्रसार के निदेशक डॉ. नकुल पाराशर ने कहा, “आज एसटीएम विषयवस्तु के उपभोक्ता अंतरक्रियाशीलता की मांग करते हैं। वे क्रियाशीलता का हिस्सा बनना चाहते हैं। इंगेज विद साइंस की अंतरक्रियाशीलता को इंडिया साइंस ओटीटी चैनल से जोड़कर विज्ञान प्रसार भारत का पहला अंतरक्रियाशील ओटीटी चैनल बनाने जा रहा है। और, अटल टिंकरिंग लैब के साथ यह सहयोग स्कूलों को एक-साथ लायेगा, ताकि एसटीईएम विषयवस्तु की उपयोगिता तथा अंतरक्रियाशीलता का बहुस्तरीय प्रभाव तैयार हो सके।”
कार्यक्रम में इंगेज विद साइंस के ब्रांड अम्बेसडर श्री शरमन जोशी भी उपस्थित थे।
आवास एवं शहरी कार्य मंत्रालय
पीएम स्वनिधि योजना के तहत 5 लाख से अधिक आवेदन प्राप्त हुए
योजना के तहत स्वीकृत ऋणों की संख्या एक लाख से अधिक
पीएम स्ट्रीट वेंडर्स आत्म-निर्भर निधि  योजना के तहत 02 जुलाई,2020से ऋण देने की प्रक्रिया के शुरू होने के 41 दिनों के भीतर ही मंजूर किए गए ऋणों की संख्या और इस योजना के तहत प्राप्त आवेदनों की संख्या क्रमश:1 लाख और 5 लाख को पार कर गई है। पीएम स्वनिधि योजना शुरू होने से सड़क पर रेहड़ी लगाकर अपना व्यापार करने वालों के बीच काफी उत्साह देखा गया है,जो कोविड-19 लॉकडाउन के बाद फिर से अपने व्यवसायों को शुरू करने के लिए सस्ती कार्यशील पूंजी ऋण की तलाश कर रहे हैं।
पीएम स्वनिधि योजना को आवास एवं शहरी कार्य मंत्रालय ने ‘आत्म-निर्भर भारत अभियान’ के दायरे में लॉन्च किया था। इसका उद्देश्य शहरी क्षेत्रों और उसके आसपास के अर्द्ध-शहरी/ ग्रामीण क्षेत्रों के लगभग 50 लाख स्ट्रीट वेंडर  को कोविड-19 लॉकडाउन के बाद फिर से अपना कारोबार शुरू करने के लिए बिना किसी की गारंटी के एक साल की अवधि के लिए 10,000 रुपये तक के कार्यशील पूंजी ऋण की सुविधा देना है। इसके तहत ऋण के नियमित पुनर्भुगतान करने पर प्रोत्साहन के रूप में प्रति वर्ष 7 प्रतिशत की ब्याज सब्सिडी,निर्धारित डिजिटल लेनदेन करने पर सालाना 1,200रुपये तक का कैशबैक और आगे फिर से ऋण पाने की पात्रता भी प्रदान की गई है।
पीएम स्वनिधि योजना में अनुसूचित व्यावसायिक बैंकों- सार्वजनिक एवं निजी, क्षेत्रीय ग्रामीण बैंकों,सहकारी बैंकों, स्वयं सहायता समूह  बैंकों आदि के अलावा ऋण देने वाली संस्थाओं के रूप में गैर-बैंकिंग वित्तीय कंपनियों और लघु वित्तीय संस्थानों  को योजना से जोड़कर इन छोटे उद्यमियों के द्वार तक बैंकों की सेवाएं पहुंचाने का विचार किया गया है। डिजिटल भुगतान प्लेटफॉर्म पर इन विक्रेताओं को लाना इनके क्रेडिट प्रोफाइल का निर्माण करने के लिए एक बहुत ही महत्वपूर्ण घटक है ताकि इन्हें औपचारिक शहरी अर्थव्यवस्था का हिस्सा बनने में मदद मिल सके।
इस योजना को लागू करने की जिम्मेदारी भारतीय लघु उद्योग विकास बैंक  को दी गई है। रेहड़ी-खोमचे वालों  को उधार देने के लिए इन ऋणदाता संस्थानों को लघु एवं मध्यम उद्योगों के लिए क्रेडिट गारंटी फंड ट्रस्ट के माध्यम से प्रोत्साहित करने हेतु इनके पोर्टफोलियो के आधार पर एक ग्रेडेड गारंटी कवर प्रदान किया जाता है।
सड़कों पर रेहड़ी लगाकर व्यापार करने वाले ज्यादातर विक्रेता बहुत कम लाभ पर अपना व्यवसाय करते हैं। इस योजना के तहत ऐसे विक्रेताओं को लघु ऋण से न केवल बड़ी राहत मिलने की उम्मीद है,बल्कि उन्हें आर्थिक प्रगति करने में भी मदद मिलेगी। एकीकृत आईटी प्लेटफॉर्म , वेब पोर्टल और मोबाइल ऐप के उपयोग ने इस योजना को न्यूनतम सरकार और अधिकतम प्रबंधन के उद्देश्य के साथ समाज के इस तबके तक पहुंचने और इन्हें लाभ पहुंचाने में सक्षम बनाया है।
रक्षा मंत्रालय
रक्षा मंत्रालय ने छात्राओं को राष्ट्रीय इंडियन मिलिट्री कालेज और राष्ट्रीय मिलिट्री स्कूल में प्रवेश देने की अनुमति का प्रस्ताव रखा
मुख्य बातें:
प्रस्तावित योजना को दो चरणों में लागू किया जाएगा।
पहले चरण में, आरआईएमसी के लिए, विद्यार्थियों की क्षमता को 250 से बढ़ाकर 300 किया जाएगा; लड़कियों को जून 2022 में आरआईएमसी प्रवेश परीक्षा में शामिल होने की अनुमति प्रदान की जाएगी।
आरएमएस में प्रवेश के लिए, प्रत्येक विद्यालय में कक्षा-6 में प्रवेश हेतु बालिका उम्मीदवारों के लिए कुल रिक्तियों का 10% आरक्षित किया गया है।
सर्वोच्च न्यायालय के निर्देशों का पालन करते हुए, रक्षा मंत्रालय  ने छात्राओं को राष्ट्रीय इंडियन मिलिट्री कालेज  और राष्ट्रीय मिलिट्री स्कूल  में प्रवेश की अनुमति प्रदान करने का प्रस्ताव दिया है।
सर्वोच्च न्यायालय में दाखिल किए गए एक हलफनामे के अनुसार, अन्य संबंधित बुनियादी संरचना और प्रशासनिक सहायता के साथ-साथ अतिरिक्त रिक्तियों को भी अधिकृत करने की आवश्यकता है। इसे दो चरणों में पूरा किया जाने का प्रस्ताव है।
पहले चरण में आरआईआरसी में प्रवेश के लिए, छह माह में पांच छात्राओं को शामिल करते हुए विद्यार्थियों की अधिकतम क्षमता को 250 से बढ़ाकर 300 किया जाएगा। यह बढ़ोत्तरी बुनियादी संरचना में कुछ सुधार और लड़की कैडेटों का सहयोग करने के लिए अतिरिक्त कर्मचारियों के कारण प्रभावित हो सकती है। इसके लिए यह दाखिल किया गया है कि आरआईएमसी में जनवरी 2023 में शुरू होने वाले सत्र में नामांकन के लिए जून 2022 में निर्धारित आरआईआरसी की प्रवेश परीक्षा में छात्राओं को शामिल होने की अनुमति प्रदान की जाएगी।
इसी प्रकार से द्वितीय चरण में हर छह महीने में 10 लड़कियों को शामिल करते हुए विद्यार्थियों की क्षमता को 300 से बढ़ाकर 350 किया जाएगा।इस विस्तार के अंत में, आरआईआरसी में लड़कों की संख्या 250 और लड़कियों की संख्या 100 हो जाएगी। इसके लिए यह दाखिल किया गया हैकि आरआईएमसी में जनवरी 2028 में शुरू होने वाले सत्र के लिए आरआईआरसी में में नामांकन पाने के लिए जून 2027 में निर्धारित आरआईएमसी प्रवेश परीक्षा में छात्राओं को शामिल होने की अनुमति प्रदान की जाएगी। आरआईएमसी देहरादून  में स्थित है।
इस हलफनामे में बताया गया है कि निजता, सुरक्षा और निर्भिकता के साथ लड़कियों के रहन-सहन को सुगम बनाने के लिए स्कूल परिसर में उनके अनुकूल बुनियादी संरचना तैयार करने की आवश्यकता है। अधिकारियों का एक बोर्ड इन मुद्दों की जांच कर रहा है जिससे आवश्यक लड़की अनुकूल बुनियादी संरचना और सहायक कर्मचारियों की स्थापना की जा सके।
लड़कियों को आरएमएस में शामिल करने के लिए निम्नलिखित बातें प्रस्तावित है:
प्रथम चरण:शैक्षणिक सत्र 2022-23 के लिएआरएमएस में प्रवेश के लिए, प्रत्येक विद्यालय में कक्षा-6 में प्रवेश हेतु बालिका उम्मीदवारों के लिए कुल रिक्तियों का 10%आरक्षित होना चाहिए।
द्वितीय चरण:शैक्षणिक सत्र 2023-24 के लिए आरएमएस में प्रवेश के लिए, प्रत्येक विद्यालय में कक्षा-6 और कक्षा-9 में प्रवेश हेतु बालिका उम्मीदवारों के लिए कुल रिक्तियों का 10% आरक्षित होना चाहिए।
राष्ट्रीय मिलिट्री स्कूल चैल , अजमेर , बेलगाम , बेंगलुरु  और धौलपुर  में स्थित हैं। उपलब्ध सीटों में से 30% आम नागरिकों के बच्चों के लिए भी निर्धारित हैं। लगभग 350 सीटों के लिए दिसंबर माह में प्रवेश परीक्षा का आयोजन किया जाता है।
एमजी/एएम/एके
(Visitor Counter : 100
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 151.94 करोड़ कोविड रोधी टीके लगाए जा चुके हैं
भारत में वर्तमान में 7,23,619 सक्रिय मामले
सक्रिय मामले वर्तमान में 2.03 प्रतिशत
स्वस्थ होने की दर वर्तमान में 96.62 प्रतिशत
पिछले 24 घंटों के दौरान 46,569 रोगी स्वस्थ हुए, देश भर में अभी तक कुल 3,45,00,172 मरीज स्वस्थ हुए
बीते चौबीस घंटे के दौरान 1,79,723 नए मामले सामने आए
दैनिक पॉजिटिविटी दर 13.29 प्रतिशत है
साप्ताहिक पॉजिटिविटी दर वर्तमान में 7.92 प्रतिशत है
अभी तक कुल 69.16 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
महाराष्ट्र
|
|
1216
|
|
454
|
|
2
|
|
राजस्थान
|
|
529
|
|
305
|
|
3
|
|
दिल्ली
|
|
513
|
|
57
|
|
4
|
|
कर्नाटक
|
|
441
|
|
26
|
|
5
|
|
केरल
|
|
333
|
|
93
|
|
6
|
|
गुजरात
|
|
236
|
|
186
|
|
7
|
|
तमिल नाडु
|
|
185
|
|
185
|
|
8.
|
|
हरियाणा
|
|
123
|
|
92
|
|
9.
|
|
तेलंगाना
|
|
123
|
|
47
|
|
10.
|
|
उत्तर प्रदेश
|
|
113
|
|
6
|
|
11.
|
|
ओडिशा
|
|
74
|
|
8
|
|
12.
|
|
आंध्र प्रदेश
|
|
28
|
|
9
|
|
13.
|
|
पंजाब
|
|
27
|
|
16
|
|
14.
|
|
पश्चिम बंगाल
|
|
27
|
|
10
|
|
15.
|
|
गोवा
|
|
19
|
|
19
|
|
16.
|
|
मध्य प्रदेश
|
|
10
|
|
10
|
|
17.
|
|
असम
|
|
9
|
|
9
|
|
18.
|
|
उत्तराखंड
|
|
8
|
|
5
|
|
19.
|
|
मेघालय
|
|
4
|
|
3
|
|
20.
|
|
अंडमान और निकोबार द्वीप समूह
|
|
3
|
|
0
|
|
21.
|
|
चंडीगढ़
|
|
3
|
|
3
|
|
22.
|
|
जम्मू-कश्मीर
|
|
3
|
|
3
|
|
23.
|
|
पुद्दुचेरी
|
|
2
|
|
2
|
|
24.
|
|
छत्तीसगढ़
|
|
1
|
|
1
|
|
25.
|
|
हिमाचल प्रदेश
|
|
1
|
|
1
|
|
26.
|
|
लद्दाख
|
|
1
|
|
1
|
|
27.
|
|
मणिपुर
|
|
1
|
|
1
|
|
|
|
कुल
|
|
4,033
|
|
1,552
पूर्वोत्तर क्षेत्र विकास मंत्रालय
केंद्रीय मंत्री डॉ. जितेंद्र सिंह ने भारत-रूस मैत्री कार रैली,2021 को हरी झंडी दिखाकर रवाना किया
केन्द्रीय उत्तर-पूर्वी क्षेत्र विकास राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा एवं अंतरिक्ष मंत्रालय में राज्य मंत्री डॉ. जितेन्द्र सिंह ने आज भारत-रूस मैत्री कार रैली, 2021 को हरी झंडी दिखाकर रवाना किया।इंटरनेशनल फ्रेंडशिप कार रैली एसोसिएशन  द्वारा आयोजित किए जाने वाला यह कार्यक्रम, 18 से लेकर 20 अप्रैल तक रूस में आयोजित किया जाएगा। यह आईएफसीआरए का 5वां संस्करण है और आईएफसीआरए इंडिया में 14 प्रतिभागी उत्तर-पूर्वीक्षेत्र का प्रतिनिधित्व कर रहे हैं।
फ्लैग-ऑफ समारोह की समाप्ति के बाद डॉ. जितेंद्र सिंह ने कहा कि रूस हमेशा से भारत का भरोसेमंद सहयोगी रहा है और संयुक्त खेल के आयोजनों से दोस्ती का रिश्ता और ज्यादा मजबूत होगा।उन्होंने कहा कि प्रधानमंत्री नरेन्द्र मोदी के नेतृत्व में रूस के साथ भारत के राजनयिक, सामाजिक और सांस्कृतिक रिश्ते नई ऊंचाइयों तक पहुंचे हैं। डॉ. जितेंद्र सिंह ने आशा व्यक्त की कि इस आयोजन में पूर्वोत्तर क्षेत्र के प्रतिभागियों के शामिल होने से द्विपक्षीय संबंधों में और ज्यादा बढ़ोत्तरी होगी।
इस कार्यक्रमको पूर्वोत्तर क्षेत्र विकास मंत्रालय द्वारा प्रायोजित किया जा रहाहै और इसे युवा कार्यक्रम एवं खेल मंत्रालय और विदेश मंत्रालय द्वारा समर्थन प्रदान किया जा रहा है।
प्रधानमंत्री कार्यालय
प्रधानमंत्री श्री नरेन्द्र मोदी ने गरीब सेवा के 8 वर्षों का विवरण साझा किया
प्रधानमंत्री श्री नरेन्द्र मोदी ने कहा है कि सरकार गरीबों और वंचितों की सेवा करने के लिए पूरी तरह समर्पित है। श्री मोदी ने यह भी कहा कि सरकार ने हमेशा ही गरीबों के लिए प्रभावी और पारदर्शी सेवा वितरण सुनिश्चित करने के लिए काम किया है।
प्रधानमंत्री ने अपनी वेबसाइट और नमो ऐप से माईगोव ट्वीट थ्रेड और लेख भी साझा किए।
प्रधानमंत्री ने ट्वीट किया;
"हमारी सरकार ने हमेशा गरीबों के लिए प्रभावी और पारदर्शी सेवा वितरण सुनिश्चित करने के लिए काम किया है। #गरीबसेवाके 8वर्ष"
"हमारी सरकार गरीबों और वंचितों की सेवा करने के लिए पूरी तरह समर्पित है। ये लेख #गरीबसेवाके 8वर्षों की दिशा में किए गए प्रमुख प्रयासों के बारे में प्रकाश डालते हैं।"
श्रम और रोजगार मंत्रालय
जी-20 की रोजगार कार्य समूह की पहली बैठक जोधपुर में चल रही है
पैनल के सदस्यों ने 'वैश्विक कौशल कमियों को संबोधित करना' की विषयवस्तु पर अपनी जानकारी साझा की, जो इस बैठक के लिए एक प्राथमिक विषय़ है
इन चर्चाओं ने कौशल को आगे बढ़ाने, कौशल वर्गीकरण को सुसंगत बनाने और एक समावेशी वैश्विक कौशल परिदृश्य की जरूरत पर लाभदायक अंतर्दृष्टि प्रदान की
पैनल ने कौशल व प्रमाणन को लेकर कौशल सामंजस्य और आपसी मान्यता पर अंतरराष्ट्रीय संवाद व सहयोग की जरूरत पर जोर दिया
भारत की जी-20 अध्यक्षता के तहत पहली रोजगार कार्य समूह की बैठक राजस्थान के जोधपुर में 2 से 4 फरवरी, 2023 तक आयोजित की जा रही है। रोजगार कार्य समूह  के लिए चर्चाओं का नेतृत्व श्रम और रोजगार मंत्रालय कर रहा है। मंत्रालय के पास प्राथमिकता श्रम, रोजगार और सामाजिक मुद्दों को संबोधित करने का अधिदेश है।
श्रम और रोजगार मंत्रालय ने आज "वैश्विक कौशल और योग्यता के सामंजस्य के लिए रणनीतियों की खोज और सामान्य कौशल वर्गीकरण के लिए एक रूपरेखा विकसित करना" विषयवस्तु पर एक पैनल चर्चा का आयोजन किया। इस पैनल के सदस्यों ने रोजगार कार्य समूह के लिए भारत की अध्यक्षता में चयनित "वैश्विक कौशल कमियों को संबोधित करना" विषयवस्तु के प्राथमिकता वाले विषय पर अपनी गहरी जानकारी और विचार साझा किए।
इस चर्चा की अध्यक्षता और परिचालन कौशल विकास और उद्यमिता मंत्रालय के सचिव श्री अतुल कुमार तिवारी ने किया। उन्होंने इस आयोजन के संबंध में महत्वपूर्ण मार्गदर्शन प्रदान किया। इस पैनल में संबंधित क्षेत्र की प्रमुख नेता शामिल थे। इनमें इंडोनेशिया के श्रम शक्ति मंत्रालय के क्षमता, मानकीकरण और प्रशिक्षण कार्यक्रम के निदेशक श्री मुचतर अजीस, आर्थिक सहयोग और विकास संगठन  के रोजगार, श्रम और सामाजिक कार्य के निदेशक श्री स्टेफानो स्कारपेट्टा, राष्ट्रीय शिक्षा प्रौद्योगिकी मंच  के अध्यक्ष श्री अनिल डी. सहस्रबुद्धे, अंतरराष्ट्रीय श्रम संगठन  में कौशल और रोजगार विशेषज्ञ श्रीमती क्रिस्टीन हॉफमैन और टीमलीज के उपाध्यक्ष श्री मनीष सभरवाल थे।
इस चर्चा में जी20 देशों, अतिथि देशों, अंतरराष्ट्रीय व राष्ट्रीय संगठनों के प्रतिनिधियों और अन्य प्रमुख विशेषज्ञों ने हिस्सा लिया। इसके अलावा केंद्र और राज्य सरकार की कई एजेंसियों के अधिकारियों, उद्योग व अकादमिक क्षेत्र के प्रतिनिधियों और श्रम-20 कार्य समूह के अध्यक्ष ने भी भाग लिया।
यह पैनल चर्चा कौशल की कमी, अधिशेष और असमानता पर वैश्विक रुझानों पर केंद्रित थी। इसके अलावा इन कौशल कमियों को दूर करने के साधनों और वैश्विक कौशल व योग्यता के सामंजस्य के लिए एक सहयोगी रोड मैप के विकास पर विचार-विमर्श किया गया।
इन पैनलिस्टों के विविध दृष्टिकोणों व विशेषज्ञता ने कौशल और योग्यता के सामंजस्य के प्रयासों की मौजूदा स्थिति का विस्तृत अवलोकन प्रदान किया। इसके साथ ही व्यापक स्तर पर कौशल वर्गीकरण को अपनाने व सामंजस्य बनाने की जरूरत पर एक आकर्षक चर्चा का नेतृत्व किया।
इन चर्चाओं ने कौशल व योग्यता क्षेत्र को आगे बढ़ाने और अधिक सामंजस्यपूर्ण व समावेशी वैश्विक कौशल परिदृश्य के निर्माण की जरूरत पर लाभदायक अंतर्दृष्टि प्रदान की। वहीं, इस चर्चा के अध्यक्ष ने कौशल व प्रमाणन को लेकर आपसी मान्यता पर कौशल सामंजस्य व द्विपक्षीय/मल्टी-लेटरल साझेदारी पर अंतरराष्ट्रीय संवाद और सहयोग की जरूरत के सबंध में पैनल की सिफारिशों का संक्षिप्त विवरण दिया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 190.50 करोड़ टीके लगाए जा चुके हैं
भारत में सक्रिय मरीजों की संख्या 19,637 है
सक्रिय मामलों की दर 0.05 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 3,044 लोग स्वस्थ हुए,अब तक स्वस्थ हुए कुल लोगों की संख्या 4,25,63,949 है
पिछले 24 घंटों में 2,288 नए मामले सामने आए
दैनिक सक्रिय मामलों की दर 0.47 प्रतिशत है
साप्ताहिक सक्रिय मामलों की दर 0.79 प्रतिशत है
अब तक 84.15 करोड़ जांच की जा चुकी हैं,बीते चौबीस घंटों में 4,84,843 जांच की गई
सूक्ष्म, लघु एवं मध्यम उद्यम मंत्रालय
नारायण राणे ने आर्थिक परिदृश्य में सुधार के लिए मिलकर काम करने का आह्वान किया
केंद्रीय एमएसएमई मंत्री श्री नारायण राणे ने व्यापार और उद्योग संगठनों से देश के आर्थिक परिदृश्य में सुधार के लिए मिलकर काम करने का आह्वान किया है। आज मुलाकात करने पहुंचे ट्रेड प्रमोशन काउंसिल ऑफ इंडिया के एक प्रतिनिधिमंडल से बातचीत करते हुए केंद्रीय मंत्री ने कहा कि इस दिशा में काम करते हुए, हमारे उद्योग अपनी वैश्विक प्रतिस्पर्धा क्षमता बढ़ा सकते हैं। प्रतिनिधिमंडल ने अंतर्राष्ट्रीय बाजारों में भारतीय उत्पादों की मौजूदगी में सुधार के तरीकों पर चर्चा की है।
कोयला मंत्रालय
रांची के सीएमपीडीआईएल में मनाया गया अंतर्राष्ट्रीय योग दिवस 2021
सेंट्रल माइन प्लानिंग एंड डिजाइन इंस्टीट्यूट लिमिटेड  रांची में आज विश्व समुदाय के साथ अंतर्राष्ट्रीय योग दिवस 2021 मनाया गया।
सेंट्रल माइन प्लानिंग एंड डिजाइन इंस्टीट्यूट और डब्ल्यूसीएल के प्रबंध निदेशक श्री मनोज कुमार, निदेशक श्री आरएन झा एवं श्री एस के गोमास्ता तथा संगठन के अन्य कर्मचारियों ने आयुष मंत्रालय की वेबसाइट में उपलब्ध वीडियो के अनुसार और योग प्रशिक्षक की देखरेख में सभी कोविड-19 दिशा निर्देशों का पालन करते हुए उत्साहपूर्वक आयोजित योग सत्र में भाग लिया।
इस अवसर पर "जीवन में योग का महत्व" विषय पर पूर्व में आयोजित ऑनलाइन निबंध प्रतियोगिता के विजेताओं को पुरस्कार भी वितरित किए गए।
रक्षा मंत्रालय
रियर एडमिरल संजय वात्स्यायन ने पूर्वी फ्लीट के कमांडर के रूप में पदभार संभाला
रियर एडमिरल सूरज बेरी, एवीएसएम, एनएम, वीएसएम ने कल 10 फरवरी, 2020 को विशाखापत्तनम में एक भव्य समारोह में रियर एडमिरल संजय वात्स्यायन, एनएम को पूर्वी फ़्लीट की कमान सौंपी। पूर्वी फ्लीट में भारतीय नौसेना के अग्रणी युद्धपोत शामिल हैं, जिन्हें देश के समुद्री हितों की रक्षा के लिए भारत-प्रशांत क्षेत्र में तैनात किया गया है।
रियर एडमिरल संजय वात्स्यायन प्रतिष्ठित राष्ट्रीय रक्षा अकादमी, खडकवासला, रक्षा सेवा स्टाफ कॉलेज, वेलिंगटन, नौसेना युद्ध कॉलेज, मुंबई और राष्ट्रीय रक्षा कॉलेज, नई दिल्ली के पूर्व छात्र हैं। एडमिरल वात्स्यायन एक गनरी और मिसाइल सिस्टम विशेषज्ञ हैं। उनके पास समुद्र और समुद्र तट के बारे में व्यापक अनुभव है। उन्होंने विभूति और नशाक नामक मिसाइल जहाजों, निर्देशित मिसाइल कोरवेट कुथार की कमान संभाली और स्वदेश निर्मित अत्याधुनिक स्टील्थ फ्रिगेट सह्याद्रि के कमीशनिंग ऑफिसर भी रहे।
रियर एडमिरल संजय वात्स्यायन रक्षा मंत्रालय  के एकीकृत मुख्यालय में कार्मिक नीति और नौसेना योजनाओं से संबंधित महत्वपूर्ण पदों पर रहे हैं। पूर्वी फ़्लीट की कमान संभालने से पहले, वे नई दिल्ली में नौसेना  के सहायक प्रमुख के रूप में सेवारत थे।
रियर एडमिरल सूरज बेरी की कमान के तहत, पूर्वी फ्लीट ने पिछले एक साल में युद्ध की तैयारी और परिचालन गति को त्वरित बनाए रखा है। रियर एडमिरल सूरज बेरी जल्द ही अंडमान और निकोबार कमान की तीनों सेनाओं के प्रमुख के रूप में कार्यभार संभालेंगे।
एस.शुक्ला/एसकेएस/एसके – 5677
(Visitor Counter : 266
कोयला मंत्रालय
बायलर विस्फोट दुर्घटना के उच्च स्तरीय जांच के आदेश दिए गए
एनएलसीआईएल के थर्मल पावर स्टेशन-II की यूनिट V में 01.07.2020 को हुए बायलर विस्फोट, जिसका दुष्परिणाम जानमाल के नुकसान के रूप में आया, के बाद इस दुर्घटना के कारणों की जांच करने के लिए एनटीपीसी के सेवानिवृत्त निदेशक  श्री पी के मोहापात्रा की अध्यक्षता में एक उच्च स्तरीय जांच के आदेश दे दिए गए हैं। टीपीएस-II के यूनिट प्रमुख को निलंबित कर दिया गया है और सुरक्षा लेखा परीक्षा के लिए टीपीएस-II चरण-II के प्रत्येक 210 मेगावाट की अन्य सभी चारों इकाइयों को बंद कर दिया गया है। जांच के पूरी होने तक एनएलसीआईएल के निदेशक  को तत्काल छुट्टी पर जाने को कह दिया गया है।
एसजी/एएम/एसकेजे/डीसी
(Visitor Counter : 289
प्रधानमंत्री कार्यालय
प्रधानमंत्री ने ‘बीटिंग दी रिट्रीट’ समारोह की झलकियां साझा कीं
प्रधानमंत्री श्री नरेन्द्र मोदी ने ‘बीटिंग दी रिट्रीट’ समारोह की झलकियां साझा की हैं।
प्रधानमंत्री ने ट्वीट कियाः
“आज के ‘बीटिंग दी रिट्रीट’ समारोह की झलकियां।”
प्रधानमंत्री कार्यालय
प्रधानमंत्री ने आईआईएसईआर, पुणे में वैज्ञानिकों के साथ वार्तालाप किया
प्रधानमंत्री श्री नरेंद्र मोदी ने आज महाराष्ट्र के पुणे में भारतीय विज्ञान शिक्षा एवं अनुसंधान संस्थान  के वैज्ञानिकों के साथ वार्तालाप किया।
आईआईएसईआर के वैज्ञानिकों ने स्वच्छ ऊर्जा अनुप्रयोग के लिए कृषि जैव प्रौद्योगिकी से लेकर प्राकृतिक संसाधन मानचित्रण तक नई सामग्रियों और उपकरणों से संबंधित विभिन्न विषयों पर प्रधानमंत्री के समक्ष प्रस्तुतियां दीं। प्रस्तुतियों के दौरान, आणविक जीवविज्ञान, रोगाणुरोधी प्रतिरोध, जलवायु अध्ययन और गणितीय वित्त अनुसंधान के क्षेत्र में अत्याधुनिक तकनीकों का प्रदर्शन भी किया गया।
प्रधानमंत्री ने इन जानकारीपूर्ण प्रस्तुतियों के लिए वैज्ञानिकों की सराहना की। उन्होंने वैज्ञानिकों से कम लागत वाली ऐसी तकनीकों को विकसित करने का आग्रह किया जो भारत की विशिष्ट आवश्यकताओं को पूरा करने के साथ-साथ देश की विकास गति को त्वरित बनाने में सहायता प्रदान कर सकें।
इससे पूर्व, प्रधानमंत्री ने आईआईएसईआर, पुणे परिसर का दौरा किया और छात्रों एवं शोधकर्ताओं के साथ वार्तालाप भी किया। उन्होंने आईआईएसईआर में सी-डैक द्वारा स्थापित सुपर कंप्यूटर पीएआरएएम बीआरएएचएमए  का भी अवलोकन किया, जिसमें 797 टेराफ्लॉप्स की चरम कंप्यूटिंग क्षमता है।
भारतीय विज्ञान शिक्षा एवं अनुसंधान संस्थान  भारत में प्रमुख विज्ञान शिक्षा और अनुसंधान संस्थानों का एक समूह है।
प्रधानमंत्री डीजीपी सम्मेलन में भाग लेने के लिए पुणे के दो दिवसीय दौरे पर हैं।
रक्षा मंत्रालय
एयरमैन भर्ती परीक्षा  स्थगित
एयरमैन भर्ती  के लिए निर्धारित परीक्षा स्वचालित ई-परीक्षा 19 से 23 मार्च 2020 तक देश के 86 शहरों में आयोजित करने की योजना बनाई गई थी।
कोरोना वायरस के प्रकोप, विभिन्न सरकारी परामर्शों और अनेक स्थानों पर धारा-144 लागू होने के कारण 19 से 23 मार्च 2020 तक आयोजित की जाने वाली स्टार ई-परीक्षा को अप्रैल, 2020 के अंतिम सप्ताह तक अस्थायी तौर पर स्थगित कर दिया गया है। नवीनतम जानकारी www.airmenselection.cdac.in पर उपलब्ध है।